Bizovac

**Bizovac** je naselje i sjedište istoimene općine u Hrvatskoj. Smještena je u Osječko-baranjskoj županiji.

## Geografija
* Površina: 85.65 km2
* Poljoprivredne površine: 6.385 ha
* Šumske površine: 1.451 ha
* Naselja: Bizovac, Brođanci, Cerovac, Cret Bizovački, Habjanovci, Novaki Bizovački, Samatovci, Selci.

Bizovac je smješten 18 kilometara zapadno od Osijeka, a devet kilometara južno od Valpova na podravskom cestovno - željezničkom prometnom pravcu Zagreb - Našice - Osijek, te je povezan s međunarodnim prometnim pravcima prema Srednjoj Europi i interregionalnim prometnim pravcima prema zapadu Republike Hrvatske, kroz susjednu BiH dalje prema Jadranu i istoku.

## Stanovništvo
* Broj stanovnika (popis 2001.): 4.979
* Broj kućanstava: 1.664

Po posljednjem popisu stanovništva iz 2001. godine, općina Bizovac imala je 4.979 stanovnika, raspoređenih u 8 naselja:
* Bizovac - 2.274
* Brođanci - 633
* Cerovac - 34
* Cret Bizovački - 646
* Habjanovci - 544
* Novaki Bizovački - 211
* Samatovci - 616
* Selci - 21

### Nacionalni sastav, [[2001]].
* Hrvati - 4.853 (97,47)
* Srbi - 62 (1,25)
* Mađari - 9 (0,18)
* Slovaci - 8 (0,16)
* Bošnjaci - 6 (0,12)
* Nijemci - 4
* Slovenci - 3
* Crnogorci - 2
* Austrijanci - 1
* Rumunji - 1
* ostali - 1
* neopredijeljeni - 26 (0,52)
* nepoznato - 3

## Uprava
* Načelnik: Srećko Vuković 
* Predsjednik Općinskog vijeća: Veljko Gudelj

## Historija
Da se na ovim prostorima živjelo u pretpovijesnom razdoblju dokazuje nam pronalazak ostave s 332 dobro očuvana uporabna predmeta iz srednjega brončanoga doba, koju je na njivi Lepodrevci 1885. godine izorao jedan bizovački seljak. Među nalazima nalaze se brončani srpovi, klinaste sjekire, koplja, nakit, oruđa i drugo.

U pisanim dokumentima spominje se da je 1333. godine Bizovac zajedno s Ladimirevcima u ovom drugom selu imao zajedničku crkvu posvečenu sv. Kuzmi i Damjanu. Srednjovjekovni naziv mjesta bio je Byezafalva u gospoštiji Karaševo i vlasništvo viteškog reda sv. Ivana Jeruzalemskog. Popis Požeškog sanđaka iz 1579. godine donosi zapis o selu Bisofzy s 8 kuća, koje je u vrijeme osmanske vlasti pripadalo kadiluku Osijek i nahiji Karas. Od 1721. godine Bizovac je u posjedu valpovačkog vlastelinstva s 23 domaćinstva. U jednoj staroj crkvenoj listini stoji da se naseljavanje Bizovca na mjestu gdje se danas nalazi izvršilo u razdoblju između 1752. i 1755. godine prisilnim preseljenjem stanovništva s okolnih salaša, koji su se nalazili na mjestima istoimenih njiva današnjeg bizovačkog atara. U popisu stanovništva Bizovca s početka 1737. godine nalazimo starosjedilačka prezimena, koja su se održala do današnjih dana: Bošnjak, Domanovac, Erić, Grlica, Glavaš, Glavašić, Kolarić, Mihaljević, Škarić, Sršić, Sudar i Vuković.

Župna crkva sv. Mateja apostola i evanđeliste izgrađena je 1802. godine u skromnom barokno klasicističkom stilu. Crkveni god slavi se 21. rujna. U samom središtu Bizovca nalazi se dvorac valpovačke grofovske obitelji Normann-Prandau, građen u prvoj polovici 19. stoljeća za potrebe činovnika i uprave vlastelinstva, a nakon udaje barunice Marijane Prandau za grofa Konstantina Normanna preuređen je za stanovanje i u gotovo takvom obliku sačuvao se do današnjih dana. Kraljevski poštanski ured otvoren je 1809. godine, prvi mlin izgrađen je 1890. godine, a drugi 1910. godine. Škola u Bizovcu je osnovana 1849. godine.

Nogometni klub i vatrogasno društvo djeluju od 1926., a 1935. godine osnovan je ogranak Seljačke sloge. Već gotovo četiri desetljeća u mjestu djeluje folklorno društvo, koje njeguje izvornu tradicijsku baštinu bizovačkog zavičaja i s jedinstvenom, prepoznatljivom i osebujnom ženskom narodnom nošnjom pronosi ime Bizovca nastupajuči na folklornim priredbama u zemlji i inozemstvu.

Zbog blizine grada Osijeka, odlične prometne povezanosti, razvijenog obrta, plodne obradive zemlje, trgovine i turističkih potencijala nakon otkrića ljekovite vode Bizovac postaje privlačan za život mnogima.

## Gospodarstvo
## Značajne osobe
* Bratoljub Klaić rođen je u Bizovcu kao Adolf Klotz., hrvatski lingvista, leksikograf i prevodilac 
* Antun Ulrich, galerist
* Ivo Pavlić, matematičar
* Stjepan Glavaš, kemičar

## Spomenici i znamenitosti
* Kurija Pradanu-Normann
* Župna crkva Sv. Mateja
* Bizovačke toplice - izvori Panonskog mora

## Obrazovanje
* Dječji vrtić
* Osnovna škola Bratoljuba Klaića

## Kultura
Kulturno - umjetničko društvo "Bizovac", koje nastavlja tradiciju starijeg matičnog društva "Seljačka sloga" osnovanog 1968. godine, danas njeguje bogatu folklornu baštinu svog zavičaja.

Zaljubljenici u izvorno folklorno bogatstvo bizovačkog kraja izvukli su iz starinskih ormara svoju čudesnu i osebujnu narodnu nošnju, zapjevali već zaboravljene pjesme i uz tamburicu zaigrali već zaboravljena kola.

Svojim nastupima na brojnim koncertima i folklornim festivalima, ovo kulturno-umjetničko društvo pronijelo je ime Bizovca širom Hrvatske, pa i Europe, oduševljavajući ljubitelje folklora u Austriji, Bosni i Hercegovini, Češkoj, Italiji (Sardiniji i Siciliji) Mađarskoj, Njemačkoj, Poljskoj, Sloveniji, Srbiji, Slovačkoj, Švedskoj i Švicarskoj, a posredstvom elektronskih medija i ljude širom svijeta.

O visokoj umjetničkoj razini njihovog plesa, pjesme i glazbe svjedoče mnoge zahvalnice, plakete, i priznanja, koja krase njihove vitrine i zidove. Uz autentični folklor svoga mjesta, KUD "Bizovac" dostojno prezentira i folklor drugih hrvatskih regija.

## Sport
* NK BSK Termia Bizovac
* NK Hajdin Cret
* NK Gaj Brođanci
* NK Sloga Samatovci
* NK Hajduk Novaki

## Vanjske veze

* Općina Bizovac 
* Turistička zajednica Općine Bizovac